Elveția a câștigat Eurovision 2024, ediție controversată din cauza războiului din Gaza. Nemo a spart trofeul, publicul a huiduit EBU
Eurovision Song Contest, ediția 68, organizată la Malmo, a fost câștigată de Elveția, prin Nemo, 24 de ani, cu melodia „The Code”. Primind trofeul de la Loreen, el a spus: „Sper ca acest concurs să se ridice la înălțimea promisiunilor sale și să lupte pentru demnitate și pace”. Artistul a spart trofeul când l-a așezat pe scenă. Pentru prima dată în istorie, o țară a fost descalificată din competiție, după ce cântărețul și rapperul olandez Joost Klein a fost exclus din spectacolul principal din cauza unui incident în care a fost implicată o femeie din echipa de producție. Un protestatar a fost arestat și mai mulți sunt în arest, potrivit Poliției, în urma demonstrațiilor din jurul arenei, transmite News.ro.